# Asigurarea sculei electrice împotriva căderii (consultă imaginea J)

În cazul lucrărilor efectuate la înălţime, asigură scula electrică împotriva căderii. Pentru aceasta, utilizează dispozitivul de protecţie împotriva căderii (12) adecvat pentru greutatea totală, cu o lungime de maximum 1,8 m (uzual, de preferinţă o bandă cu buclă cu nod de ancorare sau un dispozitiv de protecţie împotriva căderii cu amortizor de cădere). Respectă instrucţiunile de utilizare a dispozitivului de protecţie împotriva căderii.

Fixează o parte a dispozitivului de protecţie împotriva căderii (12) în zona de fixare admisă (13) a sculei electrice.

Fixează cealaltă parte a dispozitivului de protecţie împotriva căderii (12) pe un punct fix de cuplare (11), care se află pe o structură stabilă (de exemplu, clădire sau schelă). Alege punctul de cuplare astfel încât, în cazul unei prăbuşiri, scula electrică să poată cădea liber în echipamentul de protecţie anti-cădere, fără să se răsucească sau să pună pe cineva în pericol.

- Fixează întotdeauna dispozitivul de protecţie împotriva căderii pe o structură stabilă şi nu direct pe persoane.

- Dispozitivul de protecţie împotriva căderii trebuie să se poată deplasa liber în orice moment între dispozitivele de fixare de pe punctul fix de cuplare şi de pe scula electrică.