# A préspofa behelyezése/cseréje (lásd A−E ábrák)

Válassza ki a préspofa átmérőjét és kontúrját úgy, hogy az illeszkedjen a présszerelvényhez.

Ezt a QR-kódot használva áttekintést kaphat a Bosch cég által ehhez az elektromos kéziszerszámhoz engedélyezett présszerelvény-rendszerekről és préspofákról. Az R rendszer minden préspofája alkalmazható.

Győződjön meg róla, hogy a préspofa tiszta és technikailag tökéletes állapotban van.

Fordítsa el a szerszámbefogó egység (8) reteszét a(z) A ábrán látható módon előre ➊ és húzza ki a szerszámbefogó egységből (9) ➋. Tolja rá a préspofát (1) ütközésig a szerszámbefogó egységre ➌. Nyomja vissza a reteszt (8) a szerszámbefogó egységbe ➍ és fordítsa el 180°-kal a préspofa reteszeléséhez ➎.

- A préspofa behelyezése után ellenőrizze, hogy a retesz szilárdan bereteszelt-e. Ez biztosítja, hogy a préspofa működés közben ne lazuljon meg akaratlanul.

A préspofa kiszereléséhez járjon el fordított sorrendben.