# Lisovanie (pozri obrázky G−I)

- Zabezpečte, aby ste mohli kedykoľvek stlačiť obnovovacie tlačidlo bez toho, aby ste pustili rukoväť.

Ak z lisovaného spoja vyteká kvapalina, zabezpečte, aby sa nedostala na alebo do elektrického náradia.

Lisovanie spustíte stlačením vypínača (2) a jeho podržaním dovtedy, kým po 1,5 s nezačne pracovné svetlo (7) blikať a nezačne lisovanie.

Po dosiahnutí maximálnej lisovacej sily sa motor automaticky vypne. Pracovné svetlo zhasne po cca 10 s.

Skontrolujte, či je lisovacia čeľusť úplne zatvorená. Ak lisovanie nebolo úspešné, zopakujte ho s novou lisovacou tvarovkou.

Upozornenie: Nazeleno svietiaca stavová indikácia (4) a zatvorená lisovacia čeľusť na konci lisovania nezaručujú tesné zalisovanie. Nezávisle od toho vyskúšajte tesnosť potrubného systému vhodnými skúšobnými prostriedkami.

Ak chcete elektrické náradie odobrať, stlačte zadný koniec lisovacej čeľuste (1) ➊ a elektrické náradie vytiahnite z lisovacej tvarovky ➋ (pozri obrázok I).

Prerušenie lisovania pri problémoch:

- Prerušenie lisovania pred začiatkom zalisovania: Stlačte obnovovacie tlačidlo (6) a uvoľnite vypínač (2). Držte obnovovacie tlačidlo stlačené, kým sa motor nevypne. Valec sa zasunie a lisovaciu čeľusť možno otvoriť.
- Prerušenie prebiehajúceho lisovania: Znova stlačte vypínač (2). Motor sa vypne. Potom stlačte obnovovacie tlačidlo (6). Valec sa zasunie a lisovaciu čeľusť možno otvoriť.
- Upozornenie: Pri prerušenom lisovaní nie je zalisovanie isté. Zopakujte lisovanie s novou lisovacou tvarovkou.

Upozornenie: Elektrické náradie nezapínajte, kým sa valec na konci lisovania zasúva alebo kým je stlačené obnovovacie tlačidlo (6).