# Instrucţiuni privind siguranţa pentru maşinile de presare

Nu ţine niciodată degetele sau alte părţi ale corpului în zona de lucru a cilindrului şi a fălcilor de presare, nici în zona de lucru a fălcilor intermediare sau a inelelor de presare. Degetele sau alte părţi ale corpului ar putea fi strivite şi, astfel, ar putea suferi leziuni.

- Poartă ochelari de protecţie în timpul lucrului cu scula electrică. Astfel, în cazul producerii unor defecţiuni, ochii tăi vor fi protejaţi împotriva contactului cu lichidul hidraulic scurs şi cu piesele aruncate.

- Operarea sculei electrice poate fi efectuată numai de personal de specialitate calificat, cu vârsta de peste 16 ani. Astfel, reduci riscul de rănire a persoanelor.

- Operarea sculei electrice poate fi efectuată numai de o singură persoană. Informează celelalte persoane aflate în zona periculoasă a sculei electrice. Astfel, reduci riscul de rănire a persoanelor.

- Utilizează scula electrică numai atunci când capul sculei este vizibil şi numai după ce te poţi asigura că nu ţi-ai introdus membrele în zona periculoasă. Astfel, eviţi rănirile.

- Utilizează scula electrică exclusiv prin ghidare manuală. Butonul de pornire/oprire şi butonul de resetare trebuie să fie la îndemână, astfel încât să poată fi acţionate în caz de urgenţă.

- Maşina de presare poate fi utilizată numai cu falca de presare montată. Falca de presare trebuie să aibă o stare tehnică impecabilă. Nu încerca în niciun caz să repari accesoriile de presare deteriorate (falca de presare, inelul de presare, falca inelară etc.). Accesoriul de presare deteriorat trebuie eliminat complet în mod ecologic. Un accesoriu de presare care a fost sudat, şlefuit, găurit sau modificat în orice fel se poate rupe în timpul procesului de presare, caz în care poate provoca răniri grave. Dacă nu este înlocuit întregul accesoriu de presare, componentele se pot defecta şi se pot produce răniri grave.

- Utilizează numai fălci de presare şi sisteme de fitinguri de presare adecvate şi recomandate de Bosch. Combinaţiile neadecvate de fălci de presare şi fitinguri de presare pot duce la o îmbinare incompletă.

- După montarea fălcii de presare, verifică dacă sistemul de blocare este blocat ferm. Astfel, ai siguranţa că falca de presare nu se va desprinde accidental în timpul funcţionării.

- Opreşte imediat lucrul dacă scula electrică este atât de deteriorată încât piesele electrice sau piesele unităţii de antrenare sunt descoperite. Extrage acumulatorul şi solicită repararea sculei electrice la un centru de asistenţă tehnică Bosch. Reparaţiile efectuate necorespunzător pot comporta pericole majore pentru utilizator.

- După finalizarea lucrărilor de instalare, verifică etanşeitatea sistemului de ţevi cu ajutorul unor mijloace de verificare adecvate.

- Nu efectua niciodată compresii în reţelele de conducte de gaz, cu excepţia cazului în care furnizorul sistemului a autorizat în mod explicit în acest sens această sculă electrică cu fitinguri de presare special verificate.

- Respectă dispoziţiile privind pozarea emise de producătorul de fitinguri de presare şi de ţevi.

- Utilizează scula electrică pentru maximum 4 compresii pe minut. Astfel, eviţi supraîncălzirea sculei electrice.

- Nu presa piesele aflate sub tensiune electrică. Există pericolul de electrocutare.

- În cazul lucrărilor efectuate la înălţime, asigură scula electrică cu dispozitive corespunzătoare de protecţie împotriva căderii şi asigură-te că sub zona de lucru nu staţionează persoane. În cazul lucrărilor efectuate deasupra capului, poartă cască de protecţie. Astfel pot fi evitate prejudiciile materiale şi vătămarea în cazul unei căderi accidentale a sculei electrice.

- Reparaţiile efectuate necorespunzător pot comporta pericole majore pentru utilizator. Utilizează maşina de presare numai dacă se află într-o stare tehnică impecabilă. Solicită imediat remedierea deteriorărilor la un centru de asistenţă tehnică Bosch. Reparaţiile efectuate necorespunzător pot comporta pericole majore pentru utilizator.

- Lucrările de întreţinere şi de reparaţie pot fi efectuate numai de către ateliere specializate autorizate Bosch. Reparaţiile efectuate necorespunzător pot comporta pericole majore pentru utilizator.

- În cazul producerii unei defecţiuni în timpul procesului de presare, apasă imediat butonul de resetare şi eliberează comutatorul de pornire. Menţine apăsat butonul de resetare până când motorul se opreşte. Ventilul se deschide, iar cilindrul revine în poziţia iniţială. Astfel, pot fi evitate rănirile şi pagubele materiale.

- Dacă se constată pierderi de ulei, scula electrică trebuie returnată producătorului.

- Evită contactul cu uleiul hidraulic scurs. În cazul contactului cu pielea, spală temeinic cu apă şi săpun zona afectată. În cazul contactului cu ochii, spală imediat ochii cu apă din abundenţă timp de cel puţin 10 minute. Contactul cu uleiul hidraulic poate duce la iritaţii şi reacţii alergice.

- Nu utiliza scula electrică în medii explozive.

- Extrage acumulatorul numai după ce scula electrică a fost oprită în siguranţă.

- Nu deschide scula electrică. În caz contrar, funcţionarea în condiţii de siguranţă nu mai este garantată, iar dreptul la garanţie va fi anulat.

- În cazul deteriorării sau utilizării necorespunzătoare a acumulatorului, se pot degaja vapori. Acumulatorul poate arde sau exploda. Aerisiţi bine încăperea şi solicitaţi asistenţă medicală dacă starea dumneavoastră de sănătate se înrăutăţeşte. Vaporii pot irita căile respiratorii.

- Nu modifica şi nu deschide acumulatorul. Există pericolul de scurtcircuit.

- În urma contactului cu obiecte ascuţite ca de exemplu cuie sau şurubelniţe sau prin acţiunea unor forţe exterioare asupra sa, acumulatorul se poate deteriora. Se poate produce un scurtcircuit intern în urma căruia acumulatorul să se aprindă, să scoată fum, să explodeze sau să se supraîncălzească.

- Utilizează acumulatorul numai la produsele producătorului. Numai astfel acumulatorul va fi protejat împotriva unei suprasolicitări periculoase.

| Feriţi acumulatorul de căldură, de asemenea, de exemplu, de radiaţii solare continue, foc, murdărie, apă şi umezeală. În caz contrar, există pericolul de explozie şi scurtcircuit.