# A préselési folyamat (lásd G−I ábrák)

- Győződjön meg róla, hogy bármikor meg tudja nyomni a visszaállító gombot a fogantyú elengedése nélkül.

Ha folyadék lép ki a préselendő kötésből, akkor gondoskodjon róla, hogy ne juthasson be az elektromos kéziszerszámba.

A préselési folyamat elindításához nyomja meg a bekapcsolót (2), és tartsa nyomva, amíg 1,5 s után a munkalámpa (7) nem villog és el nem indul a kényszerpréselési folyamat.

A maximális préserő elérésekor a motor automatikusan kikapcsol. A munkalámpa kb. 10 s után kialszik.

Ellenőrizze, hogy teljesen zárt helyzetben van-e a préspofa. Ha a préselés eredménytelen volt, akkor ismételje meg új présszerelvénnyel.

Tudnivaló: A zölden világító állapotkijelző (4) és a préselési folyamat végén a zárt préspofa nem garantálják a préselés tömítettségét. Ezektől függetlenül megfelelő vizsgálóeszközökkel tesztelje le a csőrendszer tömítettségét.

Az elektromos kéziszerszám eltávolításához nyomja meg a préspofa hátsó végeit (1) ➊, és húzza le az elektromos kéziszerszámot a présszerelvényről ➋ (lásd I ábra).

Zavarok esetén szakítsa meg a préselési folyamatot:

- A préselési folyamat kényszerpréselés megkezdése előtti megszakítása: Nyomja meg a visszaállító gombot (6), és engedje el a bekapcsolót (2). Tartsa nyomva a visszaállító gombot a motor kikapcsolásáig. A henger visszaáll és a préspofa kinyitható.
- Folyamatban levő kényszerpréselési folyamat megszakítása: Nyomja meg újra a bekapcsolót (2). A motor kikapcsol. Utána nyomja meg a visszaállító gombot (6). A henger visszaáll és a préspofa kinyitható.
- Tudnivaló: Megszakított préselési folyamat esetén a préselés nem biztonságos. Ismételje meg a préselést új présszerelvénnyel.

Tudnivaló: Ne kapcsolja be az elektromos kéziszerszámot, mialatt a henger a préselési folyamat végén visszaáll, vagy a visszaállító gomb (6) megnyomott állapota közben.