# Presēšanas process (skatiet attēlus G−I)

- Pārliecinieties, ka jūs jebkurā laikā varat nospiest atiestatīšanas taustiņu, neatlaižot instrumenta rokturi.

Ja no presētā savienojuma izplūst šķidrums, gādājiet, lai tas nenonāk uz elektroinstrumenta vai neiekļūst tajā.

Lai uzsāktu presēšanu, līdz galam nospiediet ieslēdzēju (2) un turiet to nospiestu, līdz pēc 1,5 sekundēm sāk mirgot darba gaisma (7), un tiek sākta obligātā presēšana.

Sasniedzot maksimālo presēšanas spēku, motors automātiski izslēdzas. Darba gaisma automātiski nodziest apmēram pēc 10 sekundēm.

Pārbaudiet, vai presēšanas knaibles ir pilnībā aizvērtas. Ja presēšanas process nav izdevies, tad atkārtojiet to ar jaunu presēšanas savienotājelementu.

Norāde: zaļā krāsā izgaismojies statusa rādījums (4) un aizvērtas presēšanas knaibles presēšanas darbības beigās nenozīmē, ka savienojums ir hermētisks. Neatkarīgi no tā, pārbaudiet cauruļu sistēmas hermētiskumu ar atbilstošiem pārbaudes līdzekļiem.

Lai noņemtu elektroinstrumentu, nospiediet uz presēšanas knaibļu(1) aizmugurējā gala ➊ un novelciet elektroinstrumentu no presēšanas savienotājelementa ➋ (skatīt attēlu I).

Presēšanas atcelšana traucējumu gadījumā:

- Presēšanas atcelšana pirms obligātās presēšanas sākuma: nospiediet atiestatīšanas taustiņu (6) un atlaidiet ieslēdzēju (2). Turiet atiestatīšanas taustiņu nospiestu tik ilgi, kamēr motors izslēdzas. Cilindrs tiek ievilkts atpakaļ, un presēšanas knaibles var atvērt.
- Presēšanas atcelšana obligātās presēšanas laikā: vēlreiz nospiediet ieslēdzēju (2). Motors tiek izslēgts. Tad nospiediet atiestatīšanas taustiņu (6). Cilindrs tiek ievilkts atpakaļ, un presēšanas knaibles var atvērt.
- Norāde: pārtrauktas presēšanas gadījumā presēšanas iznākums nav drošs. Veiciet presēšanu vēlreiz ar jaunu presēšanas savienotājelementu.

Norāde: neieslēdziet elektroinstrumentu, ja cilindrs ir ievilkts atpakaļ pēc presēšanas vai ir nospiests atiestatīšanas taustiņš (6).