# Sigurnosne napomene za mašine za presovanje

Nikada nemojte držati prste ili druge delove tela u radnom prostoru cilindra i steznih klešta uklj. međuklešta ili stezne prstene. Prsti ili drugi delovi tela mogu da se priklešte i tako povrede.

- Tokom rada sa električnim alatom nosite zaštitne naočare. Tako ćete pri smetnjama zaštititi oči od hidraulične tečnosti i delova koji lete.

- Električnim alatom sme da rukuje isključivo obučeno stručno osoblje koje ima više od 16 godina. Tako ćete sprečiti opasnost po osobe.

- Električnim alatom sme da rukuje isključivo jedna osoba. Ostale osobe udaljite iz područja opasnosti električnog alata. Tako ćete sprečiti opasnost po osobe.

- Koristite električni alata samo ako možete videti glavu alata i ako se možete uveriti da se u području opasnosti ne nalaze udovi. Tako ćete sprečiti povrede.

- Električni alat koristite isključivo uz ručno vođenje. Taster za uključivanje/isključivanje i taster za vraćanje moraju da budu dostupni, da bi se mogli pritisnuti u hitnoj situaciji.

- Mašina za presovanje može da se koristi samo sa postavljenim steznim kleštima. Stezna klešta moraju da budu u tehnički besprekornom stanju. Nipošto nemojte pokušavati da popravite oštećene dodatke za presovanje (stezna klešta, stezni prsten, prstenasta klešta itd.). Bacite kompletan oštećeni dodatak za presovanje. Dodatak za presovanje, koji je zavaren, brušen, bušen ili modifikovan u bilo kom obliku, tokom postupka presovanja može da pukne i dovede do teških povreda. Ako ne zamenite kompletan dodatak za presovanje, može dođi do kvara komponenti i teških povreda.

- Koristite samo odgovarajuća stezna klešta i sisteme steznih prstena koje preporučuje Bosch. Neadekvatne kombinacije steznih klešta i steznih prstena mogu dovesti do nepotpunog spoja.

- Nakon postavljanja steznih klešta, proverite da li je reza čvrsto blokirana. Tako ćete biti sigurni da se stezna klešta tokom rada neće neočekivano otkačiti.

- Ako je električni alat toliko oštećen da se vide električni delovi ili delovi pogona vide, odmah okončajte rad. Izvadite akumulator i odnesite električni alat Bosch korisničkom servisu radi popravke. Usled nestručne popravke mogu nastati znatne opasnosti za korisnika.

- Nakon kraja instalacije, pomoću odgovarajućih sredstava za ispitivanje proverite zaptivenost sistema cevi.

- Nemojte nikada da vršite presovanje u mrežama vodova za gas osim ako distributer nije isključivo odobrio električni alat sa specijalnim testiranim steznim prstenima.

- Pridržavajte se smernica za postavljanje od proizvođača steznih prstena i cevi.

- Koristite električni alat za najviše 4 presovanja u minuti. Tako ćete sprečiti prekomerno zagrevanje električnog alata.

- Nemojte presovati delove koji su pod električnim naponom. Postoji opasnost od električnog udara.

- Prilikom radova u višem položaju, osigurajte električni alat adekvatno pomoću zaštite od pada i vodite računa da se u radnom prostoru ne nalaze osobe. Prilikom radova iznad glave nosite zaštitu za glavu. Tako ćete sprečiti materijalnu štetu i povrede osoba, ako električni alat nehotice padne.

- Usled nestručne popravke mogu nastati znatne opasnosti za korisnika. Koristite mašinu za presovanje samo ako je u tehnički besprekornom stanju. Popravku oštećenja odmah prepustite Bosch korisničkom servisu. Usled nestručne popravke mogu nastati znatne opasnosti za korisnika.

- Radove na održavanju i popravke smeju da vrše samo Bosch ovlašćene stručne radionice. Usled nestručne popravke mogu nastati znatne opasnosti za korisnika.

- Ukoliko se javi smetnja tokom postupka presovanja, odmah pritisnite taster za vraćanje i pustite prekidač za uključivanje. Držite pritisnut taster za vraćanje, dok se motor ne isključi. Ventil se otvara i cilindar se vraća u početni položaj. Tako ćete sprečiti povrede osoba i materijalnu štetu.

- Ako dođe do gubitka ulja, električni alat morate vratiti proizvođaču.

- Izbegavajte kontakt sa hidrauličnim uljem koje je iscurelo. Nakon kontakta temeljno operite kožu sapunom i vodom. Nakon kontakta odmah isperite oči sa mnogo vode najmanje 10 minuta. Kontakt sa hidrauličnim uljem može dovesti do iritacija i alergijskih reakcija.

- Električni alat nemojte upotrebljavati u eksplozivnom okruženju.

- Akumulator izvadite tek kada je električni alat sigurno zaustavljen.

- Nemojte otvarati električni alat. Siguran rad tada više nije osiguran i garancija prestaje da važi.

- Kod oštećenja i nestručne upotrebe akumulatora može doći do isparavanja. Akumulator može da izgori ili da eksplodira. Uzmite svež vazduh i potražite lekara ako dođe do tegoba. Para može nadražiti disajne puteve.

- Nemojte menjati i otvarati akumulator. Postoji opasnost od kratkog spoja.

- Baterija može da se ošteti oštrim predmetima, kao npr. ekserima ili odvijačima zavrtnjeva ili usled dejstva neke spoljne sile. Može da dođe do internog kratkog spoja i akumulatorska baterija može da izgori, dimi, eksplodira ili da se pregreje.

- Akumulator koristite samo u proizvodima proizvođača. Samo tako se akumulator štiti od opasnog preopterećenja.

| Zaštitite akumulator od izvora toplote, npr. i od trajnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.