# Postupak prešanja (vidjeti slike G−I)

- Provjerite možete li u svakom trenutku pritisnuti povratnu tipku bez otpuštanja ručke.

Ako izlazi tekućina iz spoja koji treba prešati, onda pazite da ne dospije na ili u električni alat.

Za pokretanje postupka prešanja pritisnite prekidač za uključivanje (2) i držite dok nakon 1,5 s ne počne treperiti radno svjetlo (7) i dok se ne započne prisilno prešanje.

Nakon postizanja maksimalne sile prešanja motor će se isključiti automatski. Radno svjetlo gasi se nakon otprilike 10 s.

Provjerite je li čeljust za prešanje potpuno zatvorena. Ako prešanje nije uspjelo, onda ponovite s novim fitingom za prešanje.

Napomena: Indikator statusa (4) koji svijetli zeleno i zatvorena čeljust za prešanje na kraju postupka prešanja ne jamče nepropusno prešanje. Ispitajte nepropusnost sustava cijevi neovisno o tome prikladnim sredstvima za ispitivanje.

Za skidanje električnog alata pritisnite stražnje krajeve čeljusti za prešanje (1) ➊ i skinite električni alat s fitinga za prešanje ➋ (vidjeti sliku I).

Prekid postupka prešanja u slučaju smetnji:

- Prekinite postupak prešanja prije pokretanja prisilnog prešanja: Pritisnite povratnu tipku (6) i otpustite prekidač za uključivanje (2). Držite pritisnutu povratnu tipku dok se motor ne isključi. Cilindar se pomiče unatrag i možete otvoriti čeljust za prešanje.
- Prekinite prisilno prešanje u tijeku: Ponovno pritisnite prekidač za uključivanje (2). Motor se isključuje. Zatim pritisnite povratnu tipku (6). Cilindar se pomiče unatrag i možete otvoriti čeljust za prešanje.
- Napomena: Ako je prekinut postupak prešanja, onda prešanje nije sigurno. Ponovite postupak prešanja novim fitingom za prešanje.

Napomena: Nemojte uključiti električni alat dok se cilindar pomiče unatrag na kraju postupka prešanja ili dok je pritisnuta povratna tipka (6).