# Поддържане и почистване

- Преди да извършвате каквито и да е дейности по електроинструмента (напр. техническо обслужване, смяна на работния инструмент и т. н.), когато го транспортирате или съхранявате, демонтирайте акумулаторната батерия. Съществува опасност от нараняване при неволно натискане на пусковия прекъсвач.

- За да работите добре и безопасно, поддържайте чисти електрическия инструмент и вентилационните отвори.

За да гарантирате за възможно най-дълго сигурната работа на електроинструмента, последният трябва да се обслужи технически след 40000 работни цикъла, респ. най-много след 2 години. При превишаване на 40000 работни цикъла индикацията на статуса (4) светва в жълто.

Изпратете електроинструмента за техническо обслужване в оторизирана клиентска служба на Bosch.

Указание: Ако интервалът за поддръжка не се спази, правото на гаранция изтича.