# Presning (se billede G−I)

- Sørg for, at du altid kan komme til at trykke på nulstillingsknappen uden at slippe håndgrebet.

Hvis der kommer væske ud af presseforbindelsen, skal du sikre, at væsken ikke kommer på eller ind i el-værktøjet.

Hvis du vil starte presningen, skal du trykke på tænd-knappen (2) og holde den inde, indtil arbejdslyset (7) blinker efter 1,5 sekund, og tvangspresningen starter.

Når den maksimale pressekraft er nået, slukker motoren automatisk. Arbejdslyset slukker efter ca. 10 s.

Kontrollér, at pressebakken er helt lukket. Hvis presningen ikke lykkes, skal du gentage med en ny pressefitting.

Bemærk! Selvom statusvisningen (4) lyser grønt, og pressebakken er lukket, når presningen er afsluttet, er det ikke nogen garanti for, at presseforbindelsen er tæt. Foretag altid en tæthedskontrol af rørsystemet med egnede testmidler.

Hvis du vil afmontere el-værktøjet, skal du trykke på bagenden af pressebakken (1) ➊ og trække el-værktøjet af pressefittingen ➋ (se billede I).

Afbrydelse af presningen i tilfælde af fejl:

- Afbrydelse af presningen, før tvangspresningen starter: Tryk på nulstillingsknappen (6) og slip tænd-knappen (2). Hold nulstillingsknappen inde, indtil motoren slukker. Cylinderen køres tilbage, og pressebakken kan åbnes.
- Afbrydelse af en igangværende tvangspresning: Tryk på tænd-knappen (2) igen. Motoren slukker. Tryk derefter på nulstillingsknappen (6). Cylinderen køres tilbage, og pressebakken kan åbnes.
- Bemærk! Hvis presningen afbrydes, er presseforbindelsen ikke længere sikker. Gentag presningen med en ny pressefitting.

Bemærk! Tænd ikke el-værktøjet, mens cylinderen kører tilbage ved afslutningen af en presning, eller der trykkes på nulstillingsknappen (6).