# Postupak presovanja (videti slike G−I)

- Uverite se da u svakom trenutku možete da pritisnete taster za vraćanje bez puštanja ručke.

Ako iz spoja koji presujete curi tečnost, uverite se da ne dospe na ili u električni alat.

Za pokretanje postupka presovanja pritisnite prekidač za uključivanje (2) do kraja i držite ga pritisnuto, dok nakon 1,5 s radno svetlo (7) ne počne da treperi i dok se ne pokrene prinudno presovanje.

Nakon dostizanja maksimalne snage presovanja, motor se automatski gasi. Radno svetlo se gasi nakon otprilike 10 s.

Proverite da li su stezna klešta potpuno zatvorena. Ako presovanje nije bilo uspešno, ponovite ga sa novim steznim prstenom.

Napomena: Prikaz statusa (4) koji svetli zeleno i zatvorena stezna klešta na kraju postupka presovanja ne garantuju zaptiveno presovanje. Nezavisno od toga, proverite zaptivenost sistema cevi pomoću odgovarajućih sredstava za ispitivanje.

Za skidanje električnog alata pritisnite zadnje krajeve steznih klešta (1) ➊ povucite električni alat sa steznog prstena ➋ (videti sliku I).

Prekid postupka presovanja zbog smetnji:

- Prekid postupka presovanja pre početka prinudnog presovanja: Pritisnite taster za vraćanje (6) i pustite prekidač za uključivanje (2). Držite taster za vraćanje pritisnut dok se motor ne isključi. Cilindar se vraća i možete da otvorite stezna klešta.
- Prekid prinudnog presovanja koje je u toku: Ponovo pritisnite prekidač za uključivanje (2). Motor se isključuje. Potom pritisnite taster za vraćanje (6). Cilindar se vraća i možete da otvorite stezna klešta.
- Napomena: ako ste prekinuli postupak presovanja, presovanje nije sigurno. Ponovite postupak presovanja sa novim steznim prstenom.

Napomena: Nemojte uključivati električni alat, dok se cilindar na kraju postupka presovanja vraća ili dok držite taster za vraćanje (6) pritisnut.