# Priežiūra ir valymas

- Prieš atliekant bet kokius elektrinio įrankio priežiūros darbus (atliekant techninę priežiūrą ar keičiant įrankį ir t. t.), o taip pat elektrinį įrankį transportuojant ir sandėliuojant, būtina iš jo išimti akumuliatorių. Priešingu atveju, netyčia nuspaudus įjungimo jungiklį, iškyla sužalojimo pavojus.

- Kad galėtumėte gerai ir saugiai dirbti, pasirūpinkite, kad elektrinis įrankis ir ventiliacinės angos būtų švarūs.

Siekiant užtikrinti kaip galima ilgesnį elektrinio įrankio saugų naudojimą, po 40000 darbo ciklų arba ne vėliau kaip po 2 metų reikia atlikti elektrinio įrankio techninę priežiūrą. Viršijus 40000 darbo ciklų, būsenos indikatorius (4) nuolat šviečia geltonai.

Elektrinį įrankį išsiųskite į įgaliotą Bosch klientų aptarnavimo tarnybą.

Nuoroda: jei nesilaikoma techninės priežiūros intervalo, pretenzijos dėl garantijos nebus priimamos.