# Υποδείξεις ασφαλείας για μηχανές πρεσαρίσματος

Ποτέ μην τοποθετείτε τα δάχτυλα ή άλλα μέρη του σώματός σας στην περιοχή εργασίας του κυλίνδρου και των σιαγόνων πρεσαρίσματος, συμπεριλαμβανομένων των ενδιάμεσων σιαγόνων ή των δακτυλίων πρεσαρίσματος. Τα δάχτυλα ή άλλα μέρη του σώματος μπορεί να συνθλιβούν και έτσι να τραυματιστούν.

- Κατά τη διάρκεια της εργασίας με το ηλεκτρικό εργαλείο φοράτε προστατευτικά γυαλιά. Έτσι προστατεύεται τα μάτια σας από τη τυχόν διαφυγή υδραυλικού υγρού και από τα εκτοξευόμενα μέρη.

- Ο χειρισμός του ηλεκτρικού εργαλείου επιτρέπεται να γίνεται αποκλειστικά από εκπαιδευμένο, ειδικευμένο προσωπικό άνω των 16 ετών. Έτσι μειώνετε τον κίνδυνο τραυματισμού ατόμων.

- Ο χειρισμός του ηλεκτρικού εργαλείου επιτρέπεται να γίνεται αποκλειστικά από ένα μόνο άτομο. Απομακρύνετε άλλα άτομα από την επικίνδυνη περιοχή του ηλεκτρικού εργαλείου. Έτσι μειώνετε τον κίνδυνο τραυματισμού ατόμων.

- Λειτουργείτε το ηλεκτρικό εργαλείο μόνο, όταν η κεφαλή του εργαλείου είναι ορατή και μπορείτε να εξασφαλίσετε, ότι κανένα μέλος του σώματος δε βρίσκεται στην επικίνδυνη περιοχή. Έτσι αποφεύγετε τους τραυματισμούς.

- Λειτουργείτε το ηλεκτρικό εργαλείο αποκλειστικά, οδηγώντας το με το χέρι. Το πλήκτρο On/Off και το πλήκτρο επαναφοράς πρέπει πάντοτε να είναι προσιτά, ώστε να μπορούν να πατηθούν σε περίπτωση ανάγκης.

- Η μηχανή πρεσαρίσματος επιτρέπεται να χρησιμοποιηθεί μόνο με τοποθετημένη σιαγόνα πρεσαρίσματος. Η σιαγόνα πρεσαρίσματος πρέπει να είναι τεχνικά σε άψογη κατάσταση. Μη δοκιμάσετε σε καμία περίπτωση, να επισκευάσετε κατεστραμμένα εξαρτήματα πρεσαρίσματος (σιαγόνα πρεσαρίσματος, δακτύλιος πρεσαρίσματος, δακτυλιοειδής σιαγόνα κ.λπ.). Αποσύρετε όλο το κατεστραμμένο εξάρτημα πρεσαρίσματος. Ένα εξάρτημα πρεσαρίσματος, που έχει συγκολληθεί, λειανθεί, τρυπηθεί ή τροποποιηθεί με οποιονδήποτε τρόπο, μπορεί να σπάσει κατά τη διαδικασία πρεσαρίσματος και να προκαλέσει σοβαρούς τραυματισμούς. Όταν δεν αντικατασταθεί ολόκληρο το εξάρτημα πρεσαρίσματος, μπορεί να προκύψει αστοχία των εξαρτημάτων και να προκληθούν σοβαροί τραυματισμοί.

- Χρησιμοποιείτε μόνο κατάλληλες και συνιστώμενο από τη Bosch σιαγόνες πρεσαρίσματος και συστήματα πρεσαριστών συνδέσμων. Ακατάλληλοι συνδυασμοί σιαγόνων πρεσαρίσματος και πρεσαριστών συνδέσμων μπορεί να οδηγήσουν σε ατελή σύνδεση.

- Μετά την τοποθέτηση της σιαγόνας πρεσαρίσματος ελέγξτε, ένα το κλείστρο είναι καλά ασφαλισμένο. Έτσι εξασφαλίζετε, ότι η σιαγόνα πρεσαρίσματος δε χαλαρώνει ακούσια κατά τη λειτουργία.

- Τερματίστε αμέσως τις εργασίες, σε περιπτωση που το ηλεκτρικό εργαλείο έχει υποστεί τόσο μεγάλη ζημιά, που να είναι εκτεθειμένα ηλεκτρικά εξαρτήματα ή εξαρτήματα μετάδοσης της κίνησης. Αφαιρέστε την μπαταρία και αναθέστε την επισκευή του ηλεκτρικού εργαλείου στην υπηρεσία εξυπηρέτηση πελατών της Bosch. Οι ακατάλληλες επισκευές μπορούν να προκαλέσουν σημαντικούς κινδύνους για τον χρήστη.

- Μετά το τέλος των εργασιών εγκατάστασης ελέγξτε το σύστημα σωλήνων με κατάλληλα μέσα δοκιμής για στεγανότητα.

- Μην εκτελείτε ποτέ συμπιέσεις εντός δικτύων σωληνώσεων αερίου, εκτός εάν ο πάροχος του συστήματος έχει ρητά εγκρίνει αυτό το ηλεκτρικό εργαλείο με ειδικά ελεγμένους πρεσαριστούς συνδέσμους για αυτόν τον σκοπό.

- Ακολουθήστε τις οδηγίες τοποθέτησης των κατασκευαστών πρεσαριστών συνδέσμων και σωλήνων.

- Χρησιμοποιείτε το ηλεκτρικό εργαλείο το πολύ για 4 συμπιέσεις ανά λεπτό. Έτσι αποφεύγετε μια υπερθέρμανση του ηλεκτρικού εργαλείου.

- Μην πρεσάρετε εξαρτήματα, που βρίσκονται κάτω από ηλεκτρική τάση. Υπάρχει κίνδυνος ηλεκτροπληξίας.

- Κατά την εργασία σε υψηλότερη θέση ασφαλίστε το ηλεκτρικό εργαλείο επαρκώς με εξοπλισμό προστασίας από πτώση και προσέξτε, να μη βρίσκεται κανένα άτομο κάτω από την περιοχή εργασίας. Κατά την εργασία πάνω από το κεφάλι χρησιμοποιείτε προστασία κεφαλής. Έτσι μπορείτε να αποφύγετε υλικές ζημιές και τραυματισμούς ατόμων σε περίπτωση ακούσιας πτώσης του ηλεκτρικού εργαλείου.

- Οι ακατάλληλες επισκευές μπορούν να προκαλέσουν σημαντικούς κινδύνους για τον χρήστη. Χρησιμοποιείτε τη μηχανή πρεσαρίσματος μόνο σε τεχνικά σε άψογη κατάσταση. Αναθέστε την επισκευή των ζημιών αμέσως στην υπηρεσία εξυπηρέτησης πελατών της Bosch . Οι ακατάλληλες επισκευές μπορούν να προκαλέσουν σημαντικούς κινδύνους για τον χρήστη.

- Οι εργασίες συντήρησης και επισκευής επιτρέπεται να εκτελούνται μόνο από εξουσιοδοτημένα/συμβεβλημένα ειδικά συνεργεία της Bosch. Οι ακατάλληλες επισκευές μπορούν να προκαλέσουν σημαντικούς κινδύνους για τον χρήστη.

- Σε περίπτωση βλάβης κατά τη διάρκεια της διαδικασίας πρεσαρίσματος πατήστε αμέσως το πλήκτρο επαναφοράς και αφήστε τον διακόπτη ενεργοποίησης ελεύθερο. Κρατήστε το πλήκτρο επαναφοράς πατημένο, μέχρι να απενεργοποιηθεί ο κινητήρας. Η βαλβίδα ανοίγει και ο κύλινδρος επιστρέφει στην αρχική θέση. Έτσι μπορείτε να αποφύγετε τραυματισμούς ατόμων και υλικές ζημιές.

- Σε περίπτωση απώλειας λαδιού πρέπει το ηλεκτρικό εργαλείο να επιστραφεί στον κατασκευαστή.

- Αποφεύγετε την επαφή με το διαρρέον υδραυλικό λάδι. Καθαρίστε προσεκτικά το δέρμα μετά την επαφή με σαπούνι και νερό. Ξεπλύνετε αμέσως τα μάτια μετά την επαφή με άφθονο νερό το λιγότερο για 10 λεπτά. Η επαφή με το υδραυλικό λάδι μπορεί να οδηγήσει σε ερεθισμό και αλλεργικές αντιδράσεις.

- Μη λειτουργείτε το ηλεκτρικό εργαλείο σε εκρηκτικό περιβάλλον.

- Αφαιρέστε την μπαταρία, αφού πρώτα το ηλεκτρικό εργαλείο ακινητοποιηθεί με ασφάλεια.

- Μην ανοίξετε το ηλεκτρικό εργαλείο. Διαφορετικά δεν εξασφαλίζεται πλέον μια ασφαλής λειτουργία και το δικαίωμα εγγύησης εκπίπτει.

- Σε περίπτωση βλάβης ή/και αντικανονικής χρήσης της μπαταρίας μπορεί να εξέλθουν αναθυμιάσεις από την μπαταρία. Η μπαταρία μπορεί να αναφλεγεί ή να εκραγεί.Αφήστε να μπει φρέσκος αέρας και επισκεφτείτε έναν γιατρό σε περίπτωση που έχετε ενοχλήσεις. Οι ανα‌θυμιάσεις μπορεί να ερεθίσουν τις αναπνευ‌στικές οδούς.

- Μην τροποποιήσετε και μην ανοίξετε την μπαταρία. Υπάρχει κίνδυ‌νος βραχυκυκλώματος.

- Από αιχμηρά αντικείμενα, όπως π.χ. καρφιά ή κατσαβίδια ή από εξωτερική άσκηση δύναμης μπορεί να υποστεί ζημιά η μπαταρία. Μπορεί να προκληθεί ένα εσωτερικό βραχυκύκλωμα με αποτέλεσμα την ανάφλεξη, την εμφάνιση καπνού, την έκρηξη ή την υπερθέρμανση της μπαταρίας.

- Χρησιμοποιείτε την μπαταρία μόνο σε προϊόντα του κατασκευαστή. Μόνο έτσι προστατεύεται η μπαταρία από μια επικίνδυνη υπερφόρτιση.

| Προστατεύετε την μπαταρία από υπερβολικές θερμοκρασίες, π. χ. ακόμη και από συνεχή ηλιακή ακτινοβολία, φωτιά, ρύπανση, νερό και υγρασία. Υπάρχει κίνδυνος έκρηξης και βραχυκυκλώματος.