# Procesul de presare (consultă imaginile G−I)

- Asigură-te că poţi apăsa în orice moment butonul de resetare, fără a elibera mânerul.

Dacă iese lichid din îmbinarea care urmează să fie presată, asigură-te că acesta nu ajunge pe sau în scula electrică.

Pentru pornirea procesului de presare, apasă comutatorul de pornire (2) şi menţine-l apăsat până când lampa de lucru (7) se aprinde intermitent după 1,5 secunde şi porneşte presarea forţată.

După atingerea forţei maxime de presare, motorul se opreşte automat. Lampa de lucru se stinge automat după aproximativ 10 secunde.

Verifică dacă falca de presare este închisă complet. Dacă procesul de presare nu a fost finalizat cu succes, repetă-l utilizând un nou fiting de presare.

Observaţie: Dacă indicatorul de stare (4) se aprinde în verde şi falca de presare este închisă la sfârşitul procesului de presare, nu înseamnă că compresia este etanşă. Testează etanşeitatea sistemului de ţevi independent de aceasta, cu ajutorul unor mijloace de verificare adecvate.

Pentru demontarea sculei electrice, apasă capetele posterioare ale fălcii de presare (1) ➊ şi scoate scula electrică din fitingul de presare ➋ (consultă imaginea I).

Întreruperea procesului de presare în cazul unor defecţiuni:

- Întreruperea procesului de presare înainte de pornirea presării forţate: Apasă butonul de resetare (6) şi eliberează comutatorul de pornire (2). Menţine apăsat butonul de resetare până când motorul se opreşte. Cilindrul este retras, iar falca de presare poate fi deschisă.
- Întreruperea presării forţate aflate în curs: Apasă din nou comutatorul de pornire (2). Motorul este oprit. Apoi apasă butonul de resetare (6). Cilindrul este retras, iar falca de presare poate fi deschisă.
- Observaţie: Dacă procesul de presare este întrerupt, compresia nu este sigură. Repetă procesul de presare utilizând un fiting de presare nou.

Observaţie: Nu conecta scula electrică în timp ce cilindrul este retras la sfârşitul procesului de presare sau în timp ce butonul de resetare (6) este apăsat.