# Umetanje/zamjena čeljusti za prešanje (vidjeti slike A−E)

Odaberite čeljust za prešanje po promjeru i konturi koji odgovaraju fitingu za prešanje.

Pomoću ovog QR koda možete pronaći pregled sustava fitinga za prešanje i čeljusti za prešanje koje je odobrio Bosch za ovaj električni alat. Sve čeljusti za prešanje R sustava mogu se upotrebljavati.

Provjerite je li čeljust za prešanje čista i u tehnički besprijekornom stanju.

Okrenite zapor (8) za prihvat alata kako je prikazano na slici A prema naprijed ➊ i izvucite ga iz prihvata alata (9) ➋. Čeljust za prešanje (1) gurnite do graničnika na prihvat alata ➌. Pritisnite zapor (8) natrag u prihvat alata ➍ i okrenite ga za 180° kako biste blokirali čeljust za prešanje ➎.

- Nakon umetanja čeljusti za prešanje provjerite je li zapor blokiran. Na taj način osiguravate da se čeljust za prešanje nehotično ne odvoji tijekom rada.

Pri vađenju čeljusti za prešanje postupite obrnutim redoslijedom.