# Vstavitev/menjava pritisne čeljusti (glejte slike A−E)

Pri izbiri pritisne čeljusti poskrbite, da sta njen premer in oblika primerni za fiting, ki ga želite stisniti.

S to kodo QR si lahko ogledate pregled sistemov zatiskovalnih fitingov in pritisnih čeljusti, ki jih je družba Bosch odobrila za to električno orodje. Uporabljate lahko vse pritisne čeljusti s sistemom R.

Prepričajte se, da je pritisna čeljust čista in v tehnično brezhibnem stanju.

Zapah (8) vpenjalnega sistema zavrtite naprej ➊, kot je prikazano na sliki A, in ga izvlecite iz vpenjalnega sistema (9) ➋. Pritisno čeljust (1) potisnite do konca na vpenjalni sistem ➌. Zapah (8) potisnite nazaj v vpenjalni sistem ➍ in ga zavrtite za 180°, da zapahnete pritisno čeljust ➎.

- Ko vstavite pritisno čeljust, preverite, ali se je zapah trdno zaskočil. S tem poskrbite, da se pritisna čeljust med delom ne more nepričakovano sneti.

Če želite pritisno čeljust odstraniti, postopajte v obratnem vrstnem redu.