# Postopek stiskanja (glejte slike G−I)

- Prepričajte se, da lahko vedno pritisnete tipko za vrnitev v začetni položaj, ne da bi morali izpustiti ročaj.

Če iz zveze, ki jo želite zatisniti, izteka tekočina, poskrbite, da tekočina na zaide na električno orodje ali vanj.

Za začetek stiskanja do konca pritisnite stikalo za vklop (2) in ga držite, dokler po 1,5 s ne začne utripati delovna lučka (7) in se zažene stiskanje.

Ko orodje doseže največjo stiskalno silo, se motor samodejno izklopi. Delovna lučka ugasne po pribl. 10 s.

Preverite, ali je pritisna čeljust povsem zaprta. Če stiskanje ni uspelo, postopek ponovite z novim zatiskovalnim fitingom.

Opomba: če prikaz stanja (4) sveti zeleno, pritisna čeljust pa je po zaključku stiskanja povsem zaprta, to še ni zagotovilo, da zveza resnično tesni. Tesnjenje cevnega sistema vedno neodvisno preverite s primernimi sredstvi.

Za odstranitev električnega orodja pritisnite zadnji del pritisne čeljusti (1) ➊ in električno orodje odstranite z zatiskovalnega fitinga ➋ (glejte sliko I).

Za prekinitev postopka stiskanja v primeru motenj:

- Za prekinitev postopka stiskanja pred začetkom samodejnega stiskanja: pritisnite tipko za vrnitev v začetni položaj (6) in izpustite stikalo za vklop (2). Tipko za vrnitev v začetni položaj držite, dokler se motor ne izklopi. Valj se pomakne nazaj, pritisno čeljust lahko nato razprete.
- Za prekinitev samodejnega stiskanja v teku: znova pritisnite stikalo za vklop (2). Motor se izklopi. Nato pritisnite tipko za vrnitev v začetni položaj (6). Valj se pomakne nazaj, pritisno čeljust lahko nato razprete.
- Opomba: če postopek stiskanja prekinete, zatesnitev ni zagotovljena. Postopek stiskanja ponovite z novim zatiskovalnim fitingom.

Opomba: električnega orodja ne vklopite, ko se valj po zaključku postopka stiskanja pomika nazaj ali ko držite tipko za vrnitev v začetni položaj (6).