# Sikkerhetsanvisninger for pressmaskiner

Hold aldri fingre eller andre kroppsdeler i arbeidsområdet til sylinderen og presskjevene inkl. mellomkjevene eller pressringene. Fingre eller andre kroppsdeler kan bli klemt og dermed bli skadet.

- Bruk vernebriller under arbeid med elektroverktøyet. Da beskytter du øynene mot hydraulikkvæske som lekker ut og deler som løsner ved feil.

- Elektroverktøyet må utelukkende betjenes av fagpersoner over 16 år med nødvendig opplæring. Da reduseres fare for personskader.

- Elektroverktøyet må utelukkende betjenes av én person om gangen. Sørg for at andre personer forlater fareområdet til elektroverktøyet. Da reduseres fare for personskader.

- Bruk elektroverktøyet bare når du kan se verktøyhodet og du kan sikre at ingen kroppsdeler befinner seg i fareområdet. Dermed unngår du personskader.

- Bruk elektroverktøyet utelukkende håndstyrt. Av-/på-knappe og tilbakestillingsknappen må være innenfor rekkevidde, slik at de kan aktiveres i en nødssituasjon.

- Pressmaskinen må kun brukes med presskjeve satt inn. Presskjeven må være i teknisk feilfri stand. Forsøk aldri å reparere skadde pressanordninger (presskjeve, pressring, ringkjeve osv.). Kast alltid hele den skadde pressanordningen. En pressanordning som har blitt sveiset, slipt, boret eller endret på noen måte kan bli ødelagt under pressingen og forårsake alvorlige personskader. Hvis ikke hele pressanordningen skiftes ut, kan det føre til svikt på komponenter og dermed til alvorlige personskader.

- Bruk bare presskjever og pressfittingsystemer som er egnet og som anbefales av Bosch . Uegnede kombinasjoner av presskjever og pressfittinger kan føre til en ufullstendig forbindelse.

- Kontroller at låsestykket er låst fast etter at presskjeven er satt inn. Den sikrer at presskjeven ikke løsner utilsiktet under arbeidet.

- Avslutt arbeidet umiddelbart hvis elektroverktøyet er så skadet at elektriske deler eller deler i driften ligger åpent. Ta ut batteriet, og få elektroverktøyet reparert av Bosch kundeservice. Ikke-forskriftsmessig reparasjon kan medføre stor fare for brukeren.

- Etter at installasjonsarbeidet er avsluttet, må du kontrollere med egnet testutstyr at rørsystemet er tett.

- Utfør aldri pressing i gassledningsnett dersom ikke systemleverandøren uttrykkelig har godkjent dette elektroverktøyet med spesielt testede pressfittinger for dette bruksområdet.

- Overhold retningslinjene for installasjon fra produsenten av pressfittingene og rørene.

- Bruk elektroverktøyet maksimalt til 4 pressinger per minutt. Da unngår du overoppheting av elektroverktøyet.

- Utfør aldri pressing på deler som står under elektrisk spenning. Det medfører fare for elektrisk støt.

- Under arbeid i høyden må du sikre elektroverktøyet tilstrekkelig med fallsikringsmidler og passe på at ingen personer befinner seg under arbeidsområdet. Bruk hodebeskyttelse under arbeid over hodehøyde. Da kan du unngå personskader og materielle skader hvis elektroverktøyet utilsiktet skulle falle ned.

- Ikke-forskriftsmessig reparasjon kan medføre stor fare for brukeren. Bruk bare pressmaskinen når den er i teknisk feilfri stand. Sørg for å få utbedret skader umiddelbart av Bosch kundeservice. Ikke-forskriftsmessig reparasjon kan medføre stor fare for brukeren.

- Vedlikeholds- og reparasjonsarbeid må kun utføres av spesialverksteder autorisert av Bosch. Ikke-forskriftsmessig reparasjon kan medføre stor fare for brukeren.

- Hvis det oppstår feil under pressingen, må du straks trykke på nullstillingsknappen og slippe PÅ-bryteren. Hold nullstillingsknappen innrykt helt til motoren slås av. Ventilen åpnes, og sylinderen går tilbake til utgangsposisjonen. På denne måten kan du unngå personskader og materielle skader.

- Ved tap av olje må elektroverktøyet sendes tilbake til produsenten.

- Unngå kontakt med sølt hydraulikkolje. Rengjør huden grundig med såpe og vann etter kontakt. Skyll øynene umiddelbart med mye vann i minst 10 minutter etter kontakt. Kontakt med hydraulikkolje kan føre til irritasjon og allergiske reaksjoner.

- Bruk ikke elektroverktøyet i eksplosive omgivelser.

- Ta ikke ut batteriet før elektroverktøyet er sikkert stanset.

- Ikke åpne elektroverktøyet. Det fører til at sikker drift ikke lenger er sikret, og garantien vil ikke gjelde.

- Det kan slippe ut damp ved skader på og ikke-forskriftsmessig bruk av batteriet. Batteriet kan brenne eller eksplodere. Sørg for forsyning av friskluft, og oppsøk lege hvis du får besvær. Dampene kan irritere åndedrettsorganene.

- Du må ikke endre og ikke åpne batteriet. Det er fare for kortslutning.

- Batteriet kan bli skadet av spisse gjenstander som spikre eller skrutrekkere eller på grunn av ytre påvirkning. Resultat kan bli intern kortslutning, og det kan da komme røyk fra batteriet, eller batteriet kan ta fyr, eksplodere eller bli overopphetet.

- Bruk batteriet bare i produkter fra produsenten. Kun slik beskyttes batteriet mot farlig overbelastning.

| Beskytt batteriet mot varme, f.eks. også mot langvarig sollys og ild, skitt, vann og fuktighet. Det er fare for eksplosjon og kortslutning.